LidanRubinov/Halacha-QA huggingface dataset:
שאלה: ביסוס האמונה 3: איך שאני רואה את הדברים אין באמת בכלל פשר בחיים שלנו, נניח שאתה מאמין שיש ה - אז אתה חי חיים דתיים ואז אתה מת ואז אתה בעולם הבא(מה שזה לא יהיה), אבל מה הפשר של כל הדבר הזה שנולדנו לתוכו? כלומר, לפי דעתי אין ערכים בעולם מבחינה אובייקטיבית, כי גם אם אתה מאמין נניח שה קיים אז ערך האמת או רצון ה חייב לעניין אותך כדי שתהיה דתי, ואם אתה הומניסט אז ערך האדם חייב לעניין אותך ואם אתה פשיסט אז ערך המדינה חייב לעניין אותך. וכל זה נעשה ע"י חינוך מילדות לאחד מהערכים האלו. אבל אני גיליתי את הסוד הכי שמור והוא שאובייקטיבית הכול חסר פשר - מה שמכונה ניהיליזם. בבקשה ממך, תאמר לי איפה אני טועה כאן?
תשובה: בספר הכוזרי מדגיש ריה"ל שבשונה מכל יושבי תבל, אצלם הזהות הדתית והערכים אינם קשורים לעמם, אצל יהודי - העם הוא נקודת מוצא לזהות הרוחנית, לדת ולערכים. המוצא היהודי מעניק את המשמעות המיוחדת לחיים. אפשר לדמות זאת לאדם שיש לו כשרון בולט ביותר למוזיקה (או למתמטיקה וכד.) החיים שלו יהיו משמעותיים ומלאי עניין לעצמו ויביאו ברכה לעולם, אם יקדיש אותם כדי לממש את כשרונו. לכל אדם מישראל יש כשרון מיוחד, כשרון אלוקי אותו מממשים בחיים אלוקיים מלאי משמעות ועניין לעצמך וברכה לכל העולם כולו. הכשרון המיוחד הזה התבטא בעבר בתכונת הנבואה שהיתה בישראל. הכשרון הזה השאיר אחריו עקבות היסטוריות אוביקטיביות, אשר מוכיחות באופן ברור את קיומו של הכשרון   כך נדחה כל ספק אמוני שיכולים להעלות: 1. אין עם שיצא לגלות מארצו, נרדף ונדד ממקום למקום. בניו התפזרו בכל היבשות והשתלבו בתרבויות וסגנונות רחוקים ושונים ובכל זאת נשארו מאוחדים מתוך דבקותם ללא גבול בתורה ובמצוותיה (כפי שנפסקו על ידי חכמים). כל מי שפרש מהתורה והמצוות הפריש עצמו גם מהעם. 2. אין עם שבעקבות פיזורו, בניו מצאו עצמם כל כך שונים במראה גופם, צבע שערם, מלבושם, תרבותם החומרית ולמרות זאת נשארו מאוחדים באמונתם, כך שבשובם לארצם יכלו להקים מיד אומה מאוחדת ומגובשת. 3. אין עם שהחזיר לתחיה שפה מתה (ששרדה רק בזכות היותה שפת קדש). 4. אין עם שקם לתחיה מתוך גלות מפוזרת ונרדפת לאחר אלפיים(!) שנה. תופעה שאין דומה לה בהיסטוריה העולמית נקבעה מראש על ידי נביאים הדוברים בשם בורא עולם. 5. אין עם שדגל באמונה בא-ל אחד רוחני לגמרי, ללא עבודת פסלים, כנגד עולם עוין ולבסוף אמונתו כבשה מליונים. גם על כך התנבאו נביאיו מראש. 6. אין עם שכולו עסוק בקשר עם א-לוהים: מסורתו העתיקה נשענת על דמויות מופת שכל ענינם היה קשר עם א-לוהים, סיפור יצירתו וקיומו נרקמים סביב הקשר עם א-לוהים (הקשיים בקשר זה). גם עתידו וחזונו של העם כרוכים בחידוש הקשר עם א-להים. ההשפעה האלוקית של ישראל בעולם מתאפשרת כאשר הפעולה נעשית באופן רחב על ידי העם בארצו. כלל ישראל מעצימים את הקדושה והשפעתה בעולם על ידי השראת שכינה בארץ ישראל ועבודה בבית המקדש. לסיכום: אתה מתאר מצב של בחירה בין ערכים, כגון חופש או שוויון, אדם או מדינה, אינך מוצא סיבה להעדיף ערך אחד על פני אחרים. היהדות לא מציעה עצמה לבחירה אצל כל אדם, היא פונה אך ורק אל מי שנולד יהודי. רק למי שיש כשרון אלוקי מציעים השתתפות במימוש הכשרון הזה. בתוך כלל ישראל הכשרון הזה משפיע ברכה גם לנו וגם לעולם כולו. כך נאמר לאברהם אבינו בתחילת דרכו: "ונברכו בך כל משפחות האדמה".
שאלה: תפילין: המקום המדויק איפה מניחים את התפילה של היד? כתוב שצריך להניח את התפילה של היד על הקיבורת. האם מספיק שרוב התפילה תהיה על הקיבורת? האם גם הקצה של התפילה צריך להיות על הקיבורת? מראש על תשובתכם בכבוד רב בנימיו
תשובה: מקום הנחת התפילין הוא על המקום המוגבה ביותר שהוא השריר התפוח, לכן כותבים הפוסקים שאין לקנות תפילין גדולות מידי מפני שאז לא ימצא להם מקום על השריר שבחצי התחתון של העצם. יום טוב
שאלה: עד מתי אפשר להתפלל שחרית: אני משתדלת להתפלל פעם ביום בדרך כלל שחרית. מאחר ואני אחות ועובדת שעות שונות קורה שבערך ב 10 בבוקר אני מתפנה לתפילה. האם עדיין ניתן ל להתפלל שחרית עם קריאת שמע וברכות השחר בשעה זו או שעדיף לחכות למנחה?
תשובה: תבורכי על הקפדתך להתפלל למרות סדר היום העמוס, על כך נאמר:  לפי הצער השכר  - שכרך ודאי רב מאוד! ב- 10 בבקר אפשר ללא כל פיקפוק לומר קריאת שמע ולהתפלל עמידה. באשר ל- ברכות קריאת שמע. את נכנסת למחלוקת בין אשכנזים וספרדים: אשכנזים מתירים עד חצות היום (בחורף בערך בשעה אחת עשרה וחצי בבקר). ספרדים אוסרים לאחר זמן תפילה לכתחילה (4 שעות זמניות - בשעון חורף, בערך בשעה תשע וחצי בבקר).
שאלה: ציצית: יש לי ציצית כזאת: השאלה שלי היא, האם אני יכול לקחת חולצה רגילה כזאת: ולהוציא מהציצית את החוטים ולחבר אותם לחולצה הרגילה שייצא כך: כמובן שאני אלך לבעל מקצוע שיעשה עבודה מקצועית.
תשובה: לך אני חושב שכבר עניתי לך - אינני מבין מדוע אתה מסתבך במקום לקנות בכמה שקלים ציצית מוכנה ומסודרת. אינני יכול לראות את הקישורים ושאלות בהלכה צריך לראות בעינים ולא בתמונות דוד לוי 098987548
שאלה: ציצית: יש לי ציצית כזאת: השאלה שלי היא, האם אני יכול לקחת חולצה רגילה כזאת: ולהוציא מהציצית את החוטים ולחבר אותם לחולצה הרגילה שייצא כך: כמובן שאני אלך לבעל מקצוע שיעשה עבודה מקצועית.
תשובה: הנושא מוכר מאוד ומכונה "ציצית גופיה" גם כאן יש מתירים, ויש אוסרים משום שהציצית נוגעת ישירות בגוף. נראה שיש מקום להקל בעקר בפעילות ספורטיבית מסיבית וכד. מכל מקום, אני מצרף לך תשובה מכל סוג.
שאלה: ספרי כשרות: רציתי לקבל מידע על הספרים הבאים הנוגעים לכשרות ומה ההבדל ביניהם: 1. דיני המטבח היהודי - הרב יעקב יואל וולף 2. המטבח הכשר - הרב אדרעי 3. הכשרות כהלכה - הרב אדרעי מה ההבדל בין הספרים ואיזה הממולץ ביותר? איזה מהם כתוב בשפה הכי פשוטה, ומתאימה לחוזרים בתשובה?
תשובה: הספר הראשון לא מוכר לי. הספרים של הרב אדרעי הם מצוינים. במיוחד ספרו הכשרות כהלכה הכולל גם את תמצית הסוגיא וגם את ההלכה למעשה לפי הפסקים השונים: אשכנזים, ספרדים שנוהגים ע"פ הרב עובדיה זצ"ל, וספרדים שנוהגים על פי הרב אליהו זצ"ל. בעל תשובה צריך לנסות כל מיני סגנונות של הרצאת הדברים עד שהוא ימצא את מה שמתאים. אבל באופן כללי כדאי לו להתחיל עם ספר פשוט וברור.
שאלה: דחוף- שום ללא בישול: הכנתי טחינה והוספתי לה שום (קר). הטחינה נעשתה בכלי חרס פרווה ועורבבה בכפית חלבית. האם מותר לי לאכול מהטחינה יחד עם בשר? האם כלי החרס נשאר פרווה?
תשובה: לשואלת וסליחה על העיכוב. מותר לאכול מהטחינה עם הבשר והכלי נשאר פרוה: א. כאן לא מדובר על חיתוך בסכין ולא על בישול, ולכן השום לא משנה. ב. בד"כ בכפית חלבית לא השתמשו בכלי ראשון אלא אכלו קר או שערבבו קפה עם חלב בכלי שני. לכן הטחינה לא נהייתה חלבית, למרות ששמו בה שום. אפי קיציס
שאלה: שם בן נח: שאלתי היא כזו: נאמר בפרשת ירא שאברהם אבינו ערך משתה גדול למילת בנו יצחק ורש"י מסביר גדול מפני 3 גדולי הדור שהיו: שם,עבר,אבימלך ואני שואל אם שם היה כהן גדול ונביא והיתה לו ישיבה והוא היה גדול הדור אז מדוע התורה מדברת עליו בקושי ומדוע הוא לא גדול הדור מדוע אברהם? הרי הוא הקדים את אברהם בעבודת השם למה שם נחבא אל הכלים?.ועוד ומלכי צדק מלך שלם הוא שם,ובתור מלך הוא לא רצה להנהיג את עמו עפ"י דרך השם ולא רצה לפרסם את השם??מאוד תמוה. אשמח לתשובה מפורטת והפניה למקורות. מחכה ומצפה לתשובה בכליון עיניים.,המצפה.
תשובה: וסליחה על העיכוב שאלת שאלה נהדרת ויפה!!! ואף חשובה! כי היא נותנת לנו פתח לבין את גישתנו לתורה, מה נכתב בה ומה לא. אכן הם היו מגדולי הדור אז, ולא רק הם, יש גם את חנוך שלא כ"כ מדובר עליו, כי אם בספר שנקרא חנוך, מהספרים החיצונים. לא כל דבר נכנס לתורה, כי הרי בסופו של דבר מטרתה של התורה היא, כפי שרש"י אומר, בשביל ישראל שנקראו ראשית ובשביל התורה שנקראת ראשית. היו צדיקים גדולים לפני אברהם אבינו, אבל הם היו יחידים, ולמה אני מתכוון שאני אומר יחידים, הם היו פרטיים, ולא מבוני האומה הישראלית, כמו האבות, כלומר בכוח הסגולי שלהם היה מסוגל לעבור מאחד לאחד, מיחיד ליחיד, או ליחידים, ולא מאחד לעם, לאומה, מאברהם אבינו הייתה מוכנות כזו שהסגולה הישראלית, תעבור לתכונה טבעית באומה, וזה דרך אגב ההבדל שבין אב, לבין רב, שאב נותן את התכונות המולדות הטבעיות ורב נותן את התכונות הנרכשות, עד אברהם, הסגולה הישראלית היא הייתה בגדר, תכונה נרכשת, מאברהם אבינו, היא הפכה לתכונה מולדת. אז למה הם נזכרים? כי יש ערוץ נסתר המקשר את האבות עם אדם הראשון, דרך מי שנזכר במשך כל הדורות עד אברהם, (כי הרי היו עוד אנשים, כתוב, ויולד בנים ובנות, איפה הם מי הם?) ולכן רק מי שנזכר העביר את הסגולה באופן פרטי, דור אחרי דור עד אברהם. ובגלל זה הם נקראים אבות האומה, כי הכל מהם התחיל, היכולת להעביר את הסגולה הישראלית לביסוס העם. ולכן לצדיקים שהיו אז, לא היה את היכולת לפרסם את ה  מהתכונה הטבעית שלהם. היסוד הזה, ממה שהרב צבי יהודה היה אומר וכותב, שה  בחר בנו מכל העמים ומתוך כך נתן לנו את תורתו, מתוך זה שיש לנו אומה, אז יש את היכולת להביא לנו את מעמד הר סיני, לעומת עד נתן תורה הכל היה מועבר דרך היחיד, וזו הדרך ולא המטרה ולכן התורה לא התמקדה באלו הדברים. המקורות הם בעיקר מהכוזרי, ודרך תורת הרב קוק והרב צבי יהודה בנו בגישתם אל התורה. אני מקווה שעזרתי ולא רק במעט חן chencorcos gmail.com
שאלה: ברכה אחרונה: יש לי שאלה בעניין ברכה אחרונה. כשיש לפני מאכל שברכתו מזונות ולידו מאכל שברכתו שהכל, איזו ברכה אני צריך לברך בסוף, "על המחיה" או בורא נפשות"? האם עלי לברך את שתי הברכות?
תשובה: לך עליך לברך את שתי הברכות דוד לוי 098987548
שאלה: ספרים בשבת: רציתי לדעת איזה ספרים מותר לי לקרוא בשבת. (כמובן דתי)
תשובה: ב"ה באופן עקרוני שבת מיועדת למנוחה ולהתעלות רוחנית, כדברי הנביא ישעיהו "אז תתענג על ה ". לכן הכיוון הוא לקרוא ספרים שמוסיפים מנוחה רוחנית. לכן, אין לקרוא ספרי חול מובהקים, כספרי לימוד לקראת בחינה וכדומה. העדיפות היא לקרוא ספרים שיוסיפו לך ברמה הרוחנית, אמנם, מקובל להקל בספרי חול קריאה רגילים, שניתן לקוראם בשבת, אך כאמור העדיפות היא דווקא בפרים שמוסיפים רוחניות וקדושה. בברכת התורה והארץ דוד davideign gmail.com
שאלה: גזל: עבדתי במקום שבחלק מהמשמרת לא הייתי עושה כלום מבחירה והמעסיק לא ידע על כך ושילמו לי על הזמן הזה, מה עליי לעשות עם הכסף?
תשובה: לשאול את המעסיק אם הוא רוצה אותו חזרה
שאלה: מידות אמונה: מראש:) איך מתגברים על קנאה והשוואה ביחס לאחרים ולחברה? השיטה שלמצוא נקודות טובות בך לא מועילה לי כ"כ. אני מתכוונת לתחרות כזאת שאתה צריך כל הזמן להיות הכי טוב, הכי מוצלח וכדו. איך אני מתרכזת פשוט בדברים שלי ומנסה להתקדם לאט לאט בדברים שחשובים באמת? שאלה שניה, שאלה קצת גבוהה ואולי באוויר- מה זה רוחניות? אני לא מבינה מה זה באמת. אומרים שזה משהו שמעל הבנתו של האדם. מה זה אומר? איך האדם יודע שיש דבר כזה אם הוא לא מבין את זה? אני לא מוצאת את עצמי באמונה. אני לא מבינה מה זה ה. מי זה? מה הוא? קצת מבולבלת.
תשובה: לך. הדברה האחרונה בעשרת הדברות היא ציווי מאד קשה ליישום: "לא תחמוד בית רעך, לא תחמוד אשת רעך, ועבדו ואמתו ושורו וחמורו וכל אשר לרעך". איך אפשר להתעלם ולהתגבר על הקנאה בהצלחה של הזולת? זה הרי כל כך אנושי, שאם אני רואה שלחבר שלי יש בגד יפה, ארצה את הבגד, וכן לגבי כל ההצלחות שלו. ר  אברהם אבן עזרא, בפירושו לתורה מתייחס לשאלה זו, שבעצם היא מאד דומה לשאלתך. הוא מסביר שה"פטנט" לקיום מצווה זו, הוא הפנמת המחשבה, שדברים שאני מבין היטב היטב בשכלי שאין לי שום סיכוי להשיג אותם, אני לא אקנא במי שיש לו אותם. הוא נותן דוגמא לאדם מה"עשירון התחתון", שרואה את בת המלך של המדינה שלו. האם הוא יחשוק בה? אין מצב! למה? כי כל כך ברור שאין שום סיכוי שבעולם שהוא ישיג אותה, אז הוא לא חושק בה. כל אחד צריך להפנים את הכלל, שהקב"ה נותן לו את כל מה שהוא זקוק לו, לא יותר- וגם לא פחות. ואם כך- אז אין סיכוי השכל שיש לחבר ה שלי יהיה השכל שלי, והבגדים שיש לחבר ה שלי יהיו שלי וכו. אכן, קצת קשה להבין מהי "רוחניות". ננסה להבין קצת את המושג. מי שאוהב אותך, את מה הוא אוהב- את הבגדים שאת לובשת? ברור שלא, כי הבגדים הם חיצוניים לגמרי, וזה בכלל לא את. אז מי שאוהב אותך אוהב את העור שלך? בוודאי שלא. את השרירים? גם לא. מי שאוהב אותך אוהב את מה שאינו מוחשי בך. את האופי שלך, את השמחה שאת מקרינה, את דרך ההתנהגות שלך אליו ולחברים אחרים, וכו. זהו דבר "רוחני".
שאלה: ברכות אורח: אני מתארח אצל חברי והוא מגיש לי כל פעם דבר אחר לאכול האם ברכה אחת פוטרת את כל ברכת שהכל,אדמה וכי"וב
תשובה: בשל העובדה שאתה יודע מראש שהאוכל לא יורכב ממנה אחת בלבד, אלא מכך שיביאו לשולחן דברים נוספים - מתכוונים בפעם הראשונה שמברכים לפטור גם את מה שיובא בהמשך.
שאלה: ברכת המזון: ברצוני לשאול : 1. אחורי כמה פרוסות לחם יש לברך ברכת המזון? 2. כנ"ל לגבי פיתות. 3. האם מותר לכתחילה לברך המוציא ולאכול פחות מהשיעור המחייב על מנת להיות פתור מברכת המזון?
תשובה: א. בדרך כלל, בפרוסת לחם אחת יש שיעור של ברכת המזון. ב. כנ"ל לגבי חצי פיתה. ג. לא ברור מהשאלה למה לעשות כזה דבר - איזה אינטרס יש לאכול פחות מחצי שיעור? אם רוצים לברך - לאכול כשיעור, אם לא רוצים לברך - אז למה לאכול כמה פירורים?
שאלה: בגדים בצבעים: הרב, רציתי לדעת במידה ואני הולך עם חולצות בצבעים אדום, ורוד, כתום, צהוב, ירוק אני עובר על ההלכה? אקבל חטא על זה?
תשובה: אין שום איסור ללכת עם בגדים צבעוניים. במקומות שבהם הצבע האדם הוא צבע של פיתוי מיוחד - על כך נאמר בשולחן ערוך שזה אסור, וזה למעשה נוגע לכל הצבעים כולם, כל אחד לפי מקומו. על כן, אם אלו בגדים שאתה לובש בשל העובדה שהם יפים, ואין בה שום דבר מיוחד שמושך תשומת לב - מותר  אם הם בגדים לא צנועים הממקדים את אלה שמסתכלים בך בגוף - אסור.
שאלה: לחתוך את הזקן: הרב, אני רוצה לחתוך את הזקן. יש לי קצת שערות בסנטר אז רציתי לדעת אם אפשר לחתוך עם מספריים וגם את השפם אם אפשר לחתוך עם מספריים. וגם איפה אפשר להשיג מכונת גילוח כשרה?
תשובה: כל חיתוך עם מספריים - מותר. לגבי מכונת גילוח כשרה - בשל העובדה שזו מחלוקת גדולה מאוד בין רבנים (איזו מכונה כשרה ואיזו לא) הדבר הנכון ביותר הוא לשוטט מעט באינטרנט ולראות את הדעות השונות.
שאלה: מעשר כספים: לרב, התגרשתי לפני שנים ועכשיו מכרתי את טבעת האירוסין שלי. האם אני צריכה לתרום מעשר כספים מהתמורה שקיבלתי בעד הטבעת? לרב.
תשובה: בשל העובדה שלא מדובר ברווח מהתפרנסות - אינך צריכה. וחיים שמחים. בשולי התשובה בשל העובדה שאני מייעץ לזוגות רבים אני מבקש גם ללמוד מהם הרבה דברים. אם זה לא קשה לך ולא מעיק עלייך, אשמח אם תוכלי לשלוח לי את סיפור גירושיך: מעט ביוגרפיה אישית של כל אחד מם, החלום, שברו של החלום, הליך הגירושין, ובעיקר בעיקר   מה למדת מכל סיפור חייך עד כה שאוכל להסיק ממנו מסקנות כדי לומר לאחרים. אם זה קשה לך   שכחי מזה. אנא כתבי למייל הפרטי ycherlow gmail.com יובל שרלו
שאלה: תפילה במנין בצבא: כבוד הרב הצבא מחייב אותו להגיע לצבא בשעה שאינה מאפשרת לי להתפלל במנין כפי שהקפדתי עד עכשיו. האם עליי להמשיך ולהתנגד (המפקד מסרב לאשר לי הגעה מאוחרת ) או לקבל את זה ולהתפלל ביחיד?
תשובה: לקבל ולהתפלל ביחיד.
שאלה: קירוב לבבות: רציתי לדעת האם יש ספר בנושא קירוב לבבות? נתקלתי במקרה בו האמא כמהה לשבתות כהלכה אך לא יודעת איך להשפיע על הילדים שהם כבר גדולים. אולי יש ספר שיוכל לסייע לה בנושא ולתת לה תשובות לשאלות שהם שואלים (למה חייב לחכות 6 שעות בין בשר לחלב ולא 3 וכד ) אולי ספר שעוזר להתמודד?
תשובה: ב"ה, תנסי את ספרי ההלכה של הרב אליעזר מלמד. דני ארגמן
שאלה: זוגיות עם גרוש  : אני יוצאת עם גבר גרוש 2 ולא בטוחה האם להמשיך את הקשר
תשובה: ב"ה, אשמח לעזור בפלפון 052-7710491 דני ארגמן
שאלה: הריון: שלם כבוד הרב, ברצוני לדעת מה היהדות והדת אומרת על חודש שלישי בהריון, האם קורה משהו מיוחד? משהו פנימי? האם יש התייחסות מיוחדת? ו
תשובה: להלן לקט קישורים בנושא - בתקוה שתמצאי מענה
שאלה: קיום חלקי של התחייבות אולם שמחות: ערכתי אירוע באולם וסגרתי על מחיר מנה מסוים. מכיוון שניסיתי להתמקח על המחיר ובעל הבית לא הסכים הוא הבטיח לי אירוע "משודרג" כהגדרתו. באירוע עצמו המנות בתפריט לא תאמו את המנות שהזמנתי וכן בר הפתיחה היה דל משמעותית ממה שהובטח. על פי הערכתי הסיבה לחוסר התאימות בתפריט היא לוגיסטית של בעל הבית שכן היה לו אירוע נוסף באותו יום וכנראה בישל את אותן מנות. בסגירת החשבון טענתי כלפי בעל הבית כי לא עמד בהתחייבויותיו, ומצידו בעל הבית טען כי הוא נתן לי תפריט "משודרג" כפי שהתחייב ולכן המנות לא תואמות את מה שהזמנתי. בסופו של עניין בעל הבית "נעלב" מחוסר שביעות הרצון שלי ואמר לי לעשות מה שאני מבין. לאחר התייעצויות, כולל עם עו"ד שטען כי בבית משפט הייתי יכול לשלם פחות מחצי, החלטתי לשלם 75 ממה שסוכם. בעל הבית ממשיך לתת לי הרגשה שאני עושק אותו ולא משתכנע בטענות שלי. מאידך הוא לא מתכוון לנקוט באמצעים נגדי. השאלה היא האם פעלתי נכון ואיך בכלל אפשר להחליט על גובה הת במקרה כזה ( קיום חלקי של התחייבות )
תשובה: בדרך כלל, כדי לענות תשובה ראויה בדיני ממונות יש צורך לשמוע את שני הצדדים. אולם במקרה הזה אין מדובר בדין תורה ביניכם, אלא בשאלה שלך מה נכון מבחינתך לעשות, שכן הוא לא תובע אותך במובן הרגיל של המילה, אלא מפעיל עליך לחץ מוסרי, ואתה מבקש לדעת אם נהגת כשורה. עצם העובדה שאדם לא משלם את מה שהוא התחייב בשל העובדה שהוא לא קיבל את מה שהתחייבו כלפיו   היא מושכל ראשון, ומבחינה זו אין כל בעיה. הבעיה במקרה הזה היא כפולה: ראשית, האמנם לא קבלת את מה שהתחייבו כלפיך  שנית, בהנחה שאכן זה כך, מה גובה הפיצוי הראוי. ביחס לשאלה הראשונה איני יכול כמובן לשפוט. אולם אם הדברים ברורים לך שלא קבלת את מה שהתחייבו כלפיך   מותר לך לבסס את דרכך לאור שיפוטך. אם אתה יכול לבקש ממישהו ישר ולא חנף כלפיך, שהיה באירוע, את חוות דעתו על בר הפתיחה וכדו    זה כמובן יותר מכוון, שכן הוא פחות נוגע בדבר, אולם כאמור אתה רשאי לסמוך על שיפוטך, והמוציא מחברו עליו הראיה. ביחס לשאלה השניה: בבתי דין רבניים נהוג לעשות פשרות משלושה סוגים: חצי חצי, במקום בו אין מישהו שצודק יותר מהשני  שני שליש   שליש, במקום שיש יותר צדק בצד אחד  שלושה רבעים ורבע במקום בו יש מוחזק וכדו, אלא שיש גם טענות לטובת הצד השני. אני חושב שנהגת נכון, כי ביסודו של דבר צריך לשלם לבעל האולם את שכרו, אך גם יש צדק בדבריך, ועל כן מה שעשית נראה כדבר נכון. ושמחה
שאלה: שיעור לחם לברכות: נראה ששאלתי לא הובנה הוצגה כהלה ולכן ברצוני לחדדה : האם שיעור הלחם המחייב ברכת המוציא זהה לשיעור המחייב ברכת המזון?
תשובה: השיעור המחייב לברכת המוציא הוא כלשהו. לגבי נטילת ידיים יש מחלוקות שונות, ונכון שלא ליטול עם ברכה על פחות מכביצה. השיעור לברכת המזון - כזית.
שאלה: כשרות של סוכריות: קנינו ממחסני אושר עד סוכריות טופי על מקל בטעם דובדבן בכשרות של "Harav Iliovitz Brazil" והייצרן זה "paskesz US" אנחנו לא שמנו לב שזאת הכשרות ושאנחנו לא מכירים את זה האם זאת כשרות טובה ומוכרת? אנחנו מקפידים על כשרות טובה.
תשובה: בחו"ל יש מאות גופי כשרות ברמות השגחה שונות. לעומת זאת בארץ ישראל ייסדה הרבנות הראשית לישראל נהלי כשרות ברורים שע"פ הנהלים האלו ניתן לבדוק ולדעת האם רמת הכשרות היא כשרות רגילה או מהדרין. בנוסף בארץ ישראל הנהלים מיוסדים על עיקר הדין בשונה מחו"ל שבמציאות של דחק משתמשים בהקלות הלכתיות שונות שלא מקובלים בארץ, כך לדוגמא בחומרי הגלם: בארץ ישראל אין מציאות של מוצר עם קמח שיש בו חשש "חדש" שהוא איסור מן התורה. לעומת זאת בחו"ל יש וועדי כשרות שמתירים זאת ע"פ דעות מקובלות אצל עדות מסוימות בחו"ל. דוגמא נוספת נמצאת בתהליך הפיקוח: ישנה מחלוקת בין ספרדים לאשכנזים מהו תהליך בישול המוצר המותר ע"י גוי, וישנם וועדי כשרות שסומכים על שיטה הלכתית מסוימת המתירה לגוי לבצע את כל תהליך הבישול במפעלים בחו"ל. יוצא מכאן שנהלי הכשרות בארץ ישראל יצרו מצב מבורך שמעמיד את הכשרות בארץ בכמה רמות מעל לנותני הכשרויות בחו"ל, שכן בחו"ל כל בי"ד פוסק באופן עצמאי דבר שמקשה עלינו יושבי ארץ ישראל לסמוך במקרים רבים על מוצרים מחו"ל הן בשל שעות הדחק שנמצאים בהם בחו"ל והן בשל חוסר ידיעה מהם הנהלים המקובלים על אותו וועד כשרות. חשוב לדעת! במערך הכשרות ישנם סוגיות רבות שיש להתייחס אליהם. כל מוצר שנראה כפשוט יכול להכיל לעיתים עשרות חומרי גלם עם עשרות שאלות הלכתיות. לכן קשה לנו לענות באופן מפורט על נותני הכשרים בחו"ל, רק נמליץ באופן כללי: 1. מומלץ לרכוש מוצרים עם הכשר טוב מוכר ומוסמך מהארץ. 2. הכשר מחו"ל - חשוב לראות שיש גם אישור הרבנות הראשית לישראל, האישור אינו משמש כהכשר אלא אישור שבי"ד נותן ההכשר עומד בקריטריונים בסיסיים של כשרות שיתכן שהם מקילים מאד. 3. מומלץ לבדוק עם מחלקת היבוא במספר 025313131 האם ישנו אישור שכזה? שכן ישנם זיופים רבים בתחום זה, בנוסף האם המוצר מהדרין? או שהוא מכיל רכיבי חלב גוי? האם הוא בישול עכו"ם לספרדים? ועוד
שאלה: שאלות3: או.קיי, הבנתי ש-ד נצחי, אבל לא הבנתי למה הוא ברא את הכול, למרות שהוא לא "משתעמם" או "מתעייף" מזה, עדיין בשביל מה? זה חסר טעם, ואני לא מקבל את התשובה בשביל להטיב שהרי אין טוב אמיתי, זה רק רגש, מכוון שאם תסתכל על דברים שגורמים אושר (מדברים כמו אכילה עד לדברים כמו הרגשת השכינה) בטח תשים לב כי זה רק רגשי, אדם שמרגיש את השכינה בגן עדן שמח מהתחושה, בעוד שלפי דעתי שמחה אמיתית היא שמחה שבאה כתוצאה מהגיון לא מתחושה, ואין שום סיבה הגיונית לשמוח, לדוג (וזאת רק דוג אחת) לאף בן אדם אין משמעות אמיתית לחיים שכן אינך תורם לשום דבר (ואיני מקבל את התשובה שאנו כאן בשביל לתקן את חטאו של האדם הראשון כי תיקון זה הוא קטן ולא משמעותי, וצריך לחיות בבועה ולא להסתכל על התמונה הכוללת בשביל להגיד דבר כזה, זה כמו אבא שנותן לילד שלו תפקיד מזערי ולא חשוב בעבודות הבית וכיוצב כדי שהוא ירגיש תורם, אבל זה רק בשבילו, בשביל הרגשתו) תיקון חטאו של האדם הראשון לא ישפיע על אף אחד חוץ מהבני אדם ובני אדם הם חסרי תועלת (ואני יכול להביא עוד סיבות שרק עם הגיון פשוט אפשר להבינם) אם אתה לא יכול לסתור משהו ממה שאמרתי, או לתת תשובה לשאלתי - אל תגיב על זמנך וסליחה על אי ההבנה שאולי נוצרה בשאלות הקודמות
תשובה: בשבת הקודמת קראנו בתורה את הסיפור על אברהם ושלושת האנשים שהגיעו אליו. הפרשה פותחת במילים "וירא אליו ה  באלוני ממרא." ולא מספרת שה  אמר משהו לאברהם אבינו. זה מאד מוזר, שהתורה מספרת ש-ה  נגלה לאדם, ולא אומר לו שום דבר. לשם מה נגלה אליו?. רש"י מביא את תשובת המדרש "לבקר את החולה". אם כן, זוהי התגלות ה  לבן אדם, לשם ההתגלות, וללא מטרה נוספת. ללא "תכלית". הנה, זו דוגמא ל"שכר" בעולם הזה, לאברהם אבינו. התגלות ה  לאדם היא שכר מאד גדול, היא איננה "רגש", היא חווייה נבואית, והיא גדולה מכל הנאה אחרת שאנו מכירים. השכר שהאדם המאמין והשומר את התורה יקבל, ממתין לו בעולם הבא, לא בעולם הזה. כך אומרת הגמרא (במסכת ברכות, דף ל"ד עמ  ב )
שאלה: פגעו בי!: יש לי שאלה אלייך כבוד הרב והיא אחד העובדים מהעבודה שאני עובדת בה נתפס גונב וזה לא פעם ראשונה. לי הוא לא אמר שהוא גנב הוא אמר שהוא מתפטר לאחר מספר ימים גיליתי שהוא שיקר לי וכעסתי עליו ואמרתי לא שזה לא יפה לשקר ולמה הוא לא אמר לי את האמת? לעניות דעתי שקר יותר גרוע מהמעשה ונפל לי באותו רגע האסימון שאותו אדם שיקר לי בעוד המון דברים. עם זאת התנצלתי בפניו ואמרתי לו שאני מתנצלת שכעסתי עליו ושאני רוצה לסיים את הקשר בצורה יפה ומכובדת כי לא מתאים לי להיות עם אדם שאינו דובר אמת כל שני וחמישי. בקיצור קרה ההיפך ממה שתיכננתי כלומר הוא נפגע שאני אמרתי לו את האמת שאני יודעת והלך לספר למנהל העבודה ומנהל העבודה נזף בי. לקחתי מאד קשה את הדבר כי גם אמרתי את האמת לבנאדם למה אני לא מדברת איתו וגם התנצלתי בפניו שכעסתי עליו ואמרתי לו שאני רוצה לסיים את הקשר בצורה יפה ומכובדת ללא כעס או טינה היו לי כוונות טובות כי חששתי שהוא נפגע מהכעס שלי וכאב לי עליו אז באתי והתנצלתי כדי לסיים את הקשר בצורה יפה וכדי למזער את רמת הפגיעה בו ובסוף אני ניפגעתי ושאלתי היא מה לעשות אני מאד מאד פגועה
תשובה: יש תגובות שונות של בני אדם למצב בו פגעו בהם, כשהם נהגו לפי דעתם כשורה. אני יכול לומר מה אני הייתי עושה: הייתי בודק את עצמי, ואם הייתי משוכנע שנהגתי נכון - לא הייתי נפגע מאדם שהוא כנראה מניפולטיבי ושקרן. השיחה הייתה שיחה ביניכם. הוא הלך ודיבר עם מנהל העבודה שלא בצדק, וכנראה שלא ביושר. למה את זו שצריכה להיפגע? על כן, הייתי אומר לעצמי כי מישהו נהג בצורה נבזית, וזה לא אני, וחבל שכך בני אדם נוהגים, אבל לא הייתי נותן לו "לשלוט" עלי בשל העובדה שאני נפגע. מוציא את הסיפור הזה מתודעתי, וממשיך הלאה. האם את יכולה ללכת בדרך זו? ובהצלחה
שאלה: מזה זב?טמא לנפש?ומצורע?: לרב 1.מה זה זב? טמא לנפש? ומצורע? 2.למה צריך להשליחם מחוץ למחנות? 3.כמה זמן צריך להשליחם מחוץ למחנות?ועד מתי? 4.מה הקשר שהם יטמאו את המחנה? איך יטמא? הרי טומאה לא עוברת? 5.מדוע משלחים את המצורע מחוץ לכל המחנות?
תשובה: 1. "זב" הינו גבר אשר מאבר המין שלו יצאה הפרשה לבנה, שאיננה רגילה ונורמלית. "טמא לנפש" הינו מי שנטמא ממת. "מצורע" הינו אדם שהתגלה בו נגע צרעת (עיין בספר ויקרא, פרשת תזריע) והכהן קבע שהוא אכן נגוע בצרעת, והוא טמא. 2. יש לשלוח זב, מצורע וטמא מת מחוץ למחנה כי הקב"ה ציווה לעשות כך. מצורע צריך לצאת גם מחוץ למחנה ה"חיצוני" ביותר- מחנה ישראל- ובוודאי ובוודאי שאינו יכול להכנס למחנה הלויים ומחנה השכינה, דהיינו- המשכן  המקדש. טמא מת אסור להכנס למחנה השכינה (משכן  מקדש). ניתן לתת הסברים לרעיון של האיסור להכנס למחנה בזמן טומאה. לדוגמא: לגבי מצורע, הסבירו חכמים שצרעת באה על האדם אם לא נזהר ודיבר על אנשים אחרים לשון הרע ורכילות. עונשו הוא בהתאם לכך: יצא מחוץ לחברה האנושית, ישב בדד, ויחשוב קצת על המידות שהוא צריך לתקן. 3. טמא מת אסור להכנס למקדש שבעה ימים, עד שמזים עליו מים חיים עם אפר פרה אדומה (ביום השלישי וביום השביעי מהיום שהוא נטמא) מצורע- צריך להמתין לשינוי במראה הנגע שלו, ולהחלטת הכהן שהנגע נרפא, ואז עליו להביא קרבנות לבית המקדש. זב ממתין מסיום התופעה הגופנית שבעה ימים, מביא קרבנות לפי הכתוב בתורה, טובל לטהרתו, ואז נטהר. 4. מי אמר שטומאה לא עוברת? תלוי איזו עוצמה של טומאה, ותלוי בגוף  חפץ  מאכל, ותלוי בצורת המגע בין הטמא לטהור, אבל טומאה עוברת גם עוברת. קודם הסברתי את עניין המצורע, ובכך עניתי על השאלה החמישית שלך, ובעצם גם לשאלה זו, וגבי היציאה מן המחנה.
שאלה: שילוח הטמאים מחוץ למחנות:.1 לפי מה קבעו מי נשלח מזה מחנה. 2.האם רק בזמן החניה משליחים מחוץ למחנה?למה? 3.מה קורה אם נטמאו בזמן המסע? 4.מדוע צריך להרחיק את הטמאים מהמחנה. 5.האם גם קטנים מרחיקים מחוץ למחנה?מאיזה גיל? 6.כמה זמן צריך להיטהר?והאם יש פעולה נוספת מלבד הזמן שמחכה שצריך לעשות בכדי שיהיה טהור? 7.כמה זמן צריך להשליח את הטמאים מחוץ למחנה.
תשובה: להלן הפניה למאמר יסודי בו נידונות לעומק ולרוחב השאלות שלך ועוד ענינים הקשורים לנושא זה